iraklixyz/georgian-wikipedia-cleaned huggingface dataset:
ჰემატოგენი

ჰემატოგენი (; — „სისხლი“;  — „წარმოშობა“) — პროფილაქტიკური პრეპარატი, რომელიც რკინას შეიცავს და სისხლში წითელი უჯრედების - ერითროციტების წარმოქმნას უწყობს ხელს. რკინა ერითროციტების შემადგენლობაში შედის რკინის შემცველი ცილის სახით, რომელსაც ჰემოგლობინი ეწოდება. რამდენადაც ჰემატოგენი მსხვილფეხა საქონლის მშრალი დეფიბრინირებული სისხლისაგან მზადდება (სისხლი გადის დამუშავებას ინფექციის გამორიცხვის მიზნით), მას უმატებენ შედედებულ რძეს, თაფლს და სხვა ნივთიერებებს, რათა გაუმჯობესდეს მისი გემო. გარეგნულად ჰემატოგენის ფირფიტები მცირე ზომის შოკოლადს წააგავს. გემო თავისებური, მაგრამ სასიამოვნო აქვს. ჰემატოგენი ფართოდ გამოიყენებოდა დიდი სამამულო ომის პერიოდში, როდესაც მის საფუძველზე დაჭრილებს სხვადასხვა კერძებს უმზადებდნენ.

ისტორია
 საუკუნის ბოლოს უკვე დადგენილი იყო, რომ რკინა სისხლის ერთ-ერთი ყველაზე მნიშვნელოვანი შემადგენელია. ევროპის აფთიაქებში იყიდებოდა რკინისა და სისხლის მრავალგვარი პრეპარატები.

პირველი პრეპარატი,რომელიც ჰემატოგენის სახელით გამოვიდა იყო "ჰომელის ჰემატოგენი" ( . ), გამოშვებული შვეიცარიაში 1890 წელს. ეს უკანასკნელი ხარის სისხლის საფუძველზე დამზადებულ მიქსტურას წარმოადგენდა. ეს პრეპარატი საუკუნის დასაწყისში ფართოდ გავრცელ და რუსეთის ტერითორიაზეც.

ფარმაკოლოგიური დახასითება
ჰემატოგენი მეტაბოლური პრეცესების კორექციის საშუალებაა. არის წყარო სრულფასოვანი ცილების, ცხიმების, ნახშირწყლებისა და მინერალების, რომლებიც ადამიანის სისხლის პროპორციებს უახლოვდება. ბიოლოგიურად სრულფასოვანი ცილა შეიცავს ყველა ამინომჟავას სხეულისათვის ოპტიმალურ პროპორციებში. ხელს უწყობს სისხლის წარმოქმნას, რკინის გაწოვას ნაწლავებში, სისხლში ჰემოგლობინის მომატებას, პლაზმაში ფერიტინის შემცველობის ზრდას.

ჩვენებები
არასრულფასოვანი კვება, რკინის დეფიციტური ანემია, რეკონვალესცენცია (ინფექციური დაავადებების დროს). ქრონიკული დაავადებები, განსაკუთრებით, მუცლისა და თორმეტგოჯა ნაწლავის წყლულოვანი დაავადების დროს.

უკუჩვენებები
ჰიპერმგრძნობელობა, ანემია, ნახშირწყლების ცვლის დარღვევა. დაუშვებელია ჰემატოგენის მიღება დიაბეტისა და ზედმეტი წონის დროს, რამდენადაც ადვილად ასათვისებელ ნახშირწყლებს შეიცავს

დოზირება
ბავშვებს 4-დან 6 წლამდე - 30 გრ. დღეში, 7 წლიდან - 40 გრ, დღეში, დიდებს - 50 გრ. დღეში
აგათო (პაპი)

აგათო (; დ. 577 — გ. 10 იანვარი, 681) — რომის პაპი 678–681 წლებში. მართლმადიდებელი (მოიხსენიებენ 4 მარტს) და კათოლიკური (მოიხსენიებენ 10 იანვარს) ეკლესიების წმინდანი.

წარმოშობით სიცილიელი, მდიდარი ქრისტიანების შვილი იყო და მათი წყალობით კარგი განათლებაც მიიღო. მშობლების სიკვდილის შემდეგ მთელი ქონება გლახაკებს დაურიგა, თვითონ კი ბერად აღიკვეცა. 679 წელს ის რომის პაპად აირჩიეს.
პლატონ წიქორიძე

პლატონ ლუკას ძე წიქორიძე (დ. 9 მაისი, 1918, სოფ. ინტაბუეთი, ჩოხატაურის მუნიციპალიტეტი — გ. 23 დეკემბერი, 1994) — საბჭოთა კავშირის გმირი (17 ნოემბერი, 1942), პოლკოვნიკი (1964), სკკპ წევრი 1940 წლიდან.

ბიოგრაფია
1939 წელს დაამთავრა ამიერკავკასიის ქვეითთა სამხედრო სასწავლებელი. 1939 წელს მონაწილეობდა დასავლეთ ბელორუსიის განთავისუფლებაში. 1940–1943 წლებში მუშაობდა მოგილიოვის სამხედრო სასწავლებელში პედაგოგად. 1942 წლიდან მოქმედ არმიაში იყო. დიდი სამამულო ომის (1941–1945) დროს ქერჩ-ელტიგენის სადესანტო ოპერაციაში გამოჩენილი მამაცობისათვის საბჭოთა კავშირის გმირის წოდება მიენიჭა. 1948 წელს დაამთავრა მ. ფრუნზეს სახელობის სამხედრო აკადემია. 1948–1965 წლებში მსახურობდა ამიერკავკასიის სამხედრო ოლქის ჯარებში სამეთაურო თანამდებობებზე. 1965 წლიდან საქართველოს პოლიტექნიკურ ინსტიტუტში სამხედრო კათედრის გამგე. 1967 წლიდან წიქორიძე თადარიგშია.

დაჯილდოებულია ლენინის ორდენით, 2 სხვადასხვა ორდენითა და მედლებით.
ფეხბურთის მსოფლიო ჩემპიონატი 2010 ჯგუფი B

ჯგუფში თამაშები 12 ივნისიდან 22 ივნისამდე გაიმართა. ჯგუფი შედგებოდა არგენტინის, ნიგერიის, სამხრეთ კორეისა და საბერძნეთის ნაკრებებისგან. არგენტინის, ნიგერიის და საბერძნეთის ნაკრებები 1994 წლის მსოფლიო ჩემპიონატზეც ერთ ჯგუფში აღმოჩნდნენ ( ჯგუფში) ბულგარეთთან ერთად. მეორე რაუნდში გასვლა ნიგერიამ, არგენტინამ და ბულგარეთმა შეძლეს. ნიგერია და არგენტინა ასპარეზობას მალევე გამოეთიშა, წააგეს რა შესაბამისად იტალიასთან (1-2) და რუმინეთთან (2-3). ხრისტო სტოიჩკოვის ბულგარეთმა კი ნახევარფინალს უწია.

ჯგუფის გამარჯვებული ჯგუფის მეორეადგილოსანს დაუპირისპირდა, ხოლო მეორეადგილოსანი ჯგუფის პირველადგილოსანს.

ყველა დრო მოცემულია საქართველოს დროით (+4)

სამხრეთ კორეა საბერძნეთი
არგენტინა ნიგერია
არგენტინა სამხრეთ კორეა
საბერძნეთი ნიგერია
ნიგერია სამხრეთ კორეა
საბერძნეთი არგენტინა
ფეხბურთის მსოფლიო ჩემპიონატი 2010 ჯგუფი C

ჯგუფში თამაშები 12 ივნისიდან 23 ივნისამდე გაიმართება. ჯგუფი შედგება ინგლისის, აშშ-ს, ალჟირისა და სლოვენიის ნაკრებებისგან. აქამდე ერთმანეთს მხოლოდ აშშ-სა და ინგლისის გუნდები შეხვედრიან მსოფლიო ჩემპიონატზე, 1950 წლის მსოფლიო ჩემპიონატზე აშშ-მ ინგლისი 1-0 დაამარცხა.

ჯგუფის გამარჯვებული ჯგუფის მეორეადგილოსანს დაუპირისპირდა, ხოლო მეორეადგილოსანი ჯგუფის პირველადგილოსანს.

ყველა დრო მოცემულია საქართველოს დროით (+4)

ინგლისი - აშშ
ალჟირი - სლოვენია
სლოვენია აშშ
სლოვენია პირველივე ტაიმში დაწინაურდა ანგარიშით 2-0. 48-ე წუთზე ლანდონ დონოვანმა შეამცირა სხვაობა და მატჩის მიწურულს, 82-ე წუთზე გაათანაბრა ანგარიში. გოლი ალტიდორემ თავით გაიტანა. დონოვანის მიერ შესრულებული სარაჯიმო დარტყმის შემდეგ ედუმ გაიტანა მესამე, მაგრამ მსაჯმა გოლი არ ჩათვალა.

ინგლისი - ალჟირი
სლოვენია ინგლისი
აშშ ალჟირი
მატჩის დასაწყისში აშშ-მ კინაღამ გოლი მიიღო ალჟირისგან. მატჩის დანარჩენი დროის განმავლობაში აშშ-ს კარგი შანსები ჰქონდა გოლის გატანისა ალჟირის სოლიდური დაცვისთვის, რომელმაც წინა ორ მატჩიმ ხოლოდ ერთი გოლი გაუშვა. კლინტ დემპსის არ ჩაუთვალეს გოლი. ინგლისი აგროვდებოდა 5 ქულას, სლოვენიას — 4, ხოლო აშშ-ს — 3 და გადიოდა მესამე ადგილზე. მატჩის კომპენსირებულ დროში ლანდონ დონოვანმა გიატანა გამარჯვების გოლი, რამაც აშშ არათუ გაიყვანა პლეი-ოფის ეტაპზე, არამედ მოუტანა მას პირველი ადგილი ჯგუფში.
სავიზო მოთხოვნები საქართველოს მოქალაქეებისთვის

სავიზო მოთხოვნები საქართველოს მოქალაქეებისთვის — საქართველოს მოქალაქეებისთვის ზოგიერთი ქვეყნის მთავრობის მიერ ამ ქვეყნებში შესვლაზე დაწესებული რიგი შეზღუდვებისა. რიგ ქვეყნებში საქართველოს მოქალაქეთათვის შესვლა შეზღუდული არ არის. 2018 წლის 23 მაისის მდგომარეობით საქართველოს მოქალაქეებს უვიზოდ ან ვიზის ქვეყნის საზღვარზე მიღებით 111 ქვეყანაში შეუძლიათ მოგზაურობა

2004-2007 წლებში ევროპის კავშირის გაფართოების გამო, საქართველომ უვიზოდ მგზავრობის უფლება დაკარგა კავშირის ისეთ წევრებთან, როგორიცაა ლიეტუვა, ლატვია, ჩეხეთი, პოლონეთი (2003 წლამდე უვიზო რეჟიმი იყო), რუმინეთი და ბულგარეთი (2006 წლამდე უვიზოდ).

2015 წელს ევროკავშირთან ვიზალიბერალიზაციის გეგმის წარმატებით შესრულების შემდეგ, საქართველოს მოქალაქეებისთვის შენგენის წევრ 28 ქვეყანასთან უვიზო მიმოსვლა 2017 წლის 28 მარტიდან ამოქმედდა.

სავიზო მოთხოვნების რუკა
სავიზო მოთხოვნები
ქვემოთ მოყვანილი სია ეხება მხოლოდ ორდინალურ (ჩვეულებრივ) პასპორტებსა და მის ქვეკლასებს. დიპლომატიურ და სამსახურებრივ პასპორტებზე მოთხოვნები განსხვავებულია.

ინფორმაცია ბოლოს განახლდა:

დამოკიდებული, სადავო ან შეზღუდული ტერიტორიები
არაღიარებული ან ნაწილობრივ აღიარებული ქვეყნები

დამოკიდებული და ავტონომიური ტერიტორიები

ქვეყნები რომლებიც უარს აცხადებენ საქართველოს მოქალაქეების შეშვებაზე
აზერბაიჯანსა და სომხეთს შორის არსებული ყარაბაღის კონფლიქტის გამო, აზერბაიჯანი საკუთარ ტერიტორიაზე ეთნიკურად სომეხი საქართველოს ან ნებისმიერი სხვა ქვეყნის პასპორტის მქონე მოქალაქეების შეშვებას კრძალავს. ასევე აკრძალულია იმ მოქალაქეების შეშვებაც, რომელთა პასპორტშიც დაფიქსირებულია მთიანი ყარაბაღის რესპუბლიკაში შესვლის ბეჭედი. ასეთი პიროვნებები სამუდამოდ ცხადდებიან პერსონა ნონ გრატად.
ევსები ნიკომედიელი

ევსები ნიკომედიელი (; დ. უცნობია — გ. 341) — კონსტანტინოპოლის არქიეპისკოპოსი 338-341 წწ.

ევსები ჯერ იყო ბერიტუსის ეპისკოპოსი ფინიკიაში, ხოლო შემდეგ ნიკომედიის ეპისკოპოსი ბითინიაში , სადაც იმ პერიოდში იმპერატორის რეზიდენცია იყო. კონსტანტინოპოლის პატრიარქად აირჩიეს არიანელი იმპერატორის კონსტანტინე -ის (337-361) მიერ პავლე -ის კონსტანტინოპოლიდან გაძევების შემდეგ. ევსები დიდხანს არ დარჩენილა საპატრიარქო ტახტზე. მისი გარდაცვალების შემდეგ მღვდელმთავარი პავლე კონსტანტინოპოლში დაბრუნდა.
ფილიპ პულმანი

ფილიპ პულმანი (; დ. 19 ოქტომბერი, 1946 ) — ინგლისელი მწერალი ნორიჯიდან. იგი უფრო მეტად ცნობილია რომანების ტრილოგიით მისი ბნელი საწყისები. ამ წიგნის პირველი ტომის მიხედვით გადაღებულია ფილმი ოქროს კომპასი, ხოლო სერიის სელი ლოკჰარტი პირველი ორი ტომი გადაღებულია ტელეფილმების სახით.

2008 წელს გამოცემამ პულმანი დაასახელა 1945 წლიდან მოყოლებული 50 უდიდესი ბრიტანელი მწერლის სიაში.
არგუმენტი

არგუმენტი — ლოგიკაში - მსჯელობა ან მსჯელობათა სისტემა, რომელიც მოაქვთ რაიმე სხვა მსჯელობის ან მსჯელობათა სისტემის ჭეშმარიტების დასამტკიცებლად. დასაბუთების წანამძღვარი, სხვანაირად იწოდება საფუძვლად, ანუ დასაბუთების საბუთად, ზოგჯერ არგუმენტს უწოდებენ მთელ დასაბუთებას.

მათემატიკასა და მათემატიკურ ლოგიკაში - დამოუკიდებელი ცვლადი, რომლის მნიშვნელობაზე დამოკიდებულია მოცემული ფუნქციის ანუ პრედიკატის მნიშვნელობა.
ნიკიტა ქალკედონელი

ნიკიტა ქალკედონელი – მართლმადიდებელი ეკლესიის წმინდანი, ხსენების დღე ძველი სტილით 28 მაისი, ახალი სტილით - 10 ივნისი.

ცხოვრება
წმინდა ნიკიტა, ქალკედონის ეპისკოპოსი, საუკუნის მეორე ნახევარში ცხოვრობდა. მას ღვთივსათნო ცხოვრებისათვის დაასხეს ხელი ქალკედონის ეპისკოპოსად. წმინდა ნიკიტა გულმოწყალებით გამოირჩეოდა; ზრუნავდა ქვრივებსა და ობლებზე, მხარში ედგა უსამართლოდ დაჩაგრულებს, ეხმარებოდა ღარიბებს. მისი სახლი მწირთა თავშესაფრად იყო ქცეული. ხატმბრძოლი ლეონ -ის (813-820) დროს წმინდანი თამამად ამხელდა ერეტიკოსებს. ამისთვის მრავალი დევნა დაითმიანა უსჯულო იმპერატორისა და მისი მიმდევრებისაგან. წმინდა აღმსარებელი გარდაიცვალა საუკუნის დასაწყისში. მის ნაწილებთან სასწაულებრივი კურნებები აღესრულებოდა. კონსტანტინოპოლელი პრესვიტერის იოსების მიერ დაწერილ კანონში მოიხსენიება წმინდა ნიკიტას ძმაც - წმინდა ეგნატე.
ელადი ეპისკოპოსი

ელადი ეპისკოპოსი — მართლმადიდებელი ეკლესიის წმინდანი, ხსენების დღე ძველი სტილით 28 მაისი, ახალი სტილით - 10 ივნისი.

ცხოვრება
მღვდელმოწამე ელადი ეპისკოპოსი ქრისტეს აღსარებისათვის ცეცხლში ჩააგდეს, მაგრამ უვნებლად იქნა დაცული. აღესრულა სასტიკი ცემისაგან. წმინნდანისადმი მიძღვნილ კანონში ნათქვამია, რომ საპყრობილეში მას გამოეცხადა უფალი ჩვენი იესო ქრისტე და წყლულებისაგან განკურნა. სხვა ცნობით, წმინდა ელადი აწამეს სპარსელებმა რომის იმპერიაზე თავდასხმის დროს.
წმინდა ელიკონიდა

წმინდა ელიკონიდა (გ. 244) — მართლმადიდებელი ეკლესიის ქალი წმინდანი, ხსენების დღე ძველი სტილით 28 მაისი, ახალი სტილით - 10 ივნისი.

ცხოვრება
წმინდა მოწამე ელიკონიდა ცხოვრობდა ქალაქ თესალონიკში საუკუნეში. ქრისტიანთა დევნის დროს წმინდანი კორინთოში ჩავიდა და წარმართთა შორის ქრისტიანობის ქადაგება დაიწყო, რისთვისაც შეიპყრეს და ქალაქის მმართველ პერინიუსს მიჰგვარეს. წმინდა აღმსარებელი სასტიკად ცემეს და გახურებულ ღუმელში ჩააგდეს, მაგრამ ცეცხლიდან უვნებელი გამოვიდა. მმართველმა ჯადოქრობა დასწამა წმინდანს და კვლავ სატანჯველად გადასცა ჯალათებს, შემდეგ ბრძანა, შეეწყვიტათ წამება და ელიკონიდას პატივსა და ქურუმების წოდებას დაჰპირდა, თუ კერპთაყვანისცემის რიტუალს აღასრულებდა. მოულოდნელად წმინდანი დათანხმდა. გახარებულმა ქურუმებმა და ხალხმა ყიჟინით წაიყვანეს მოწამე სამსხვერპლოში და მისივე თხოვნით მარტო დატოვეს. ღვთის ნებით ელიკონიდა უეცრად გოლიათური ძალით აღივსო და ყველა კერპი დალეწა. შეძრწუნებულმა ქურუმებმა მისი სიკვდილით დასჯა მოითხოვეს. სასჯელის მოლოდინში საპყრობილეში გამომწყვდეულ წმინდა აღმსარებელს მაცხოვარი გამოეცხადა წმინდა მიქაელ და გაბრიელ მთავარანგელოზების თანხლებით და წყლულებისაგან განკურნა. ხუთი დღის შემდეგ ელიკონიდასთან სამი დამშეული ლომი შეუშვეს, მაგრამ მხეცები მორჩილად მიუახლოვდნენ მას და ფეხები აულოკეს. გამხეცებული წარმართთა ბრბო მოითხოვდა, მოეკვდინებინათ წმინდანი. ლომები გამოცვივდნენ საკნიდან და ხალხს დაერივნენ. პერინიუსის ბრძანებით წმინდანს თავი მოჰკვეთეს. ეს მოხდა 244 წელს. ქრისტიანებმა პატივით დაკრძალეს მოწამის ნეშტი.
შოტ-მელჰირი

შოტ-მელჰირი — ტბა ჩრდილოეთ აფრიკაში, ალჟირის ტერიტორიაზე. ფართობი 6700 კმ². ტბა მდებარეობს ზღვის დონიდან -26 მეტრზე, სამხრეთით არის საჰარის უდაბნო, აღმოსავლეთით რამდენიმე კილომეტრში კი გაბესის ყურე. აქ არის ალჟირის ყველაზე დაბალი წერტილი, რომელიც ზღვის დონიდან -40 მეტრზე მდებარეობს.

ზაფხულობით შოტ-მელჰირი შრება, ზამთარში წვიამიანი პერიოდებში კი ტბის ტერიტორია ივსება. აქ რამდენიმე მდინარე ჩაედინება. შოტ მელჰირის სიგანე აღმოსავლეთიდან, დასავლეთისაკენ შეადგენს 130 კმ-ს. აქვე არის ქალაქები ბისკრა, ელ-უედი და ტუგრუტი.
ღირსი სოფრონი

ღირსი სოფრონი — მართლმადიდებელი ეკლესიის წმინდანი, ხსენების დღე ძველი სტილით 28 მაისი, ახალი სტილით - 10 ივნისი.

ცხოვრება
ღირსი სოფრონი (ერობაში სტეფანე) ბულგარეთის სოფელ პენკოვეცში დაიბადა. იგი მდინარე დუნაის ნაპირთან, მახლობლად მდებარე მონასტერში აღიკვეცა ბერად და გამუდმებული მარხვით, ლოცვით, ღამისთევებით სათნოეყოფოდა უფალს. ნეტარი მამა საკუთარმა მსახურმა მოკლა 1510 წელს. სამი წლის შემდეგ აღესრულა წმინდანის უხრწნელი ნაწილების აღმოყვანება, დაიწერა მისი ცხოვრებაც.
დიდი მლაშე ტბა

დიდი მლაშე ტბა — ტბა აშშ-ში. მდებარეობს ამერიკის შეერთებული შტატების აღმოსავლეთ ნაწილში იუტას შტატში, ეს არის ყველაზე მლაშე ტბა, მთელს დასავლეთ ნახევარსფეროში, მსოფლიოში არსებულ მლაშე ტბებს შორის მეოთხე ადგილი უკავია, ხოლო დედამიწაზე არსებულ ტბებს შორის 37-ე ადგილს იკავებს. მიუხედავად ამისა მისი ფართობი სისტემატურად იცვლება. მაგალითად 1963 წლისათვის ტბის ფართობი შეადგენდა 2,460 კმ², 1987 წლისათვის ზედაპირის ფართობი კი 8,500 კმ² იყო.

ტბაში რამდენიმე მნიშვნელოვანი მდინარე ჩაედინება, მათგან აღსანიშნავია ჯორდანი, ვებერი და ბერი. ტბის სიახლოვეს ყოველწლიუარდ მოიპოვებენ 1.1 მილიონ ტონა მარილს. ამ ადგილს აგრეთვე უწოდებენ ამერიკულ „მკვდარ ზღვასაც“. ტბაში არის რამდენიმე მნიშვნელოვანი და დიდი კუნძული.

ეს ადგილი მდებარეობს დაახლოებით 1,280 მეტრზე ზღვის დონიდან, ტბის სიგრძე დაახლოებით შეადგენს 120 კილომეტრს. საშუალო სიღრმე შეადგენს — 4.5 მეტრს, ყველაზე დაბალი წერტილი კი -15 მეტრია. დიდი მლაშე ტბის დასავლეთ და სამხრეთ ნაწილებში არის მარილის უდაბნოები. ტბა დაახლოებით ხუთ მილიონ ტონა ნატრიუმის ქლორიდს შეიცავს. მიუხედავად აქ არსებული სიმლაშისა, წყალში ზღვის ცხოველთა მცირე რაოდენობა აღმოაჩინეს.

ტბა ტურისტებისთვის ერთ-ერთ მიმზიდველ ადგილს წარმოადგენს.
ფეხბურთის მსოფლიო ჩემპიონატი 2010 ჯგუფი D

ჯგუფში თამაშები 13 ივნისიდან 23 ივნისამდე გაიმართა. ჯგუფი შედგება გერმანიის, ავსტრალიის, სერბეთისა და განის ნაკრებებისგან. და ჯგუფები შერაცხული იყო „სიკვდილის ჯგუფებად“. გერმანიისა და ავსტრალიის გზები 1974 წლის მსოფლიო ჩემპიონატზეც გადაიყარა, მაშინ ჯერ კიდევ დასავლეთ გერმანიამ დებიუტანტებს სამი უპასუხო გოლი გაუტანა. (3-0)

ჯგუფის გამარჯვებული ჯგუფის მეორეადგილოსანს დაუპირისპირდა, ხოლო მეორეადგილოსანი ჯგუფის პირველადგილოსანს.

ყველა დრო მოცემულია საქართველოს დროით (+4)

სერბეთი - განა
გერმანია - ავსტრალია
გერმანია - სერბეთი
განა ავსტრალია
განა - გერმანია
ავსტრალია სერბეთი
ისიქ-ქოლი

ისიქ-ქოლი (, , , ) — ტბა ჩრდილოეთ ტიან-შანში. იგი არის მსოფლიოში ოცდამესამე ტბა ფართობის მიხედვით, ხოლო მესამე ცენტრალურ აზიაში. ისიქ-ქოლი მოქცეულია ყირგიზეთის მყინვარებსა და მაღალი სიმაღლის მთებს შორის, ამის მიუხედავად ტბა არასოდეს არ იყინება, ყირგიზულ ენაზე ამ ადგილის სახელი „ცხელ ტბას“ ნიშნავს. ტბის სიახლოვეს აღმოჩენილია უძველესი ნასახლარები. ისიქ-ქოლის ტბის სიგრძე შეადგენს 182 კილომეტრს, სიგანე 60 კმ-ს, ფართობი კი 6.236 კვადრატულ კილომეტრს. უდიდესი სიღრმე 668 მ. ტბა მდებარეობს ზღვის დონიდან 1,607 მეტრზე, მისი სიღრმე შეადგენს 668 მეტრს. ტბაში დაახლოებით 150 მდინარე ჩაედინება, მათგან უმნიშვენელოვანესია მდინარე ჩუ.
ნესტორიანელობა

ნესტორიანელობა — ქრისტიანული ერესი. ნესტორიანული დოქტრინით, ქრისტე მხოლოდ კაცია, რომელშიც სულიწმიდის საშუალებით ჩასახლდა სიტყვა – ღმერთი (ლოგოსი). 431 წელს ეფესოს მსოფლიო საეკლესიო კრებამ დაგმო ნესტორიანელობა და განკვეთა ამ სწავლების მამამთავარი ნესტორ კონსტანტინოპოლელი ეკლესიიდან.

ნესტორიანელობის მთავარი საღვთისმეტყველო პრინციპი იმაში მდგომარეობს, რომ ის ქრისტეს ღმერთკაცური ბუნების სრულ სიმეტრიას აღიარებს: ერთიან ღმერთკაცურ პირში შეურწყმელად შეერთებულია ორი ჰიპოსტასი (ორი ბუნება) ღვთაებრივი და ადამიანური. ქრისტეს ნება ნესტორიანობაში ახასიათებს პირს, და არა ბუნებას (მართლმადიდებლობა და კათოლიციზმი) და არც ჰიპოსტასს (მიაფიზიტობა). ამიტომ ნესტორიანელები აღიარებენ ერთ ღმერთკაცურ ნებას, რთულს, რომელიც შედგება ორი ერთმანეთთან შეთანხმებული ნებისგან (ღვთაებრივი და ადამიანური). და ისევე როგორც მართლმადიდებლობაშია, განასხვავებენ ქრისტეს ორი სახის მოქმედებებს: ადამიანურს (შობა, ტანჯვა, სიკვდილი) და ღვთაებრივს (სასწაულები).

ვინაიდან ნესტორიანელობის მიხედვით, მარიამისგან შობა უკავშირდება ქრისტეს მხოლოდ ადამიანურ ჰიპოსტასს, და არა ღვთაებრივ ჰიპოსტასს, ტერმინი „ღვთისმშობელი“ ითვლება არაკორექტულად. ნესტორიანელობის მიხედვით მდინარე იორდანეში ნათლობამდე, ქრისტე იყო მხოლოდ ადამიანი, რომელიც სრულყოფილად ასრულებდა ებრაულ კანონებს, ხოლო ნათლობის შემდეგ მასში შესახლდა სიტყვა-ღმერთი (ლოგოსი). მხოლოდ ამის შემდეგ ქრისტე იძენს ღვთაებრივ ბუნებას და შეუძლია სასწაულმოქმედება და ასრულებს განსხვავებულ მორჩილებას უფლისადმი (ტანჯვა ჯვარზე, სიკვდილი და აღდგომა, სიკვდილზე გამარჯვება).
სენბერნარი

სენბერნარი — ძაღლის ჯიში, რომელიც გამოყვანილია შვეიცარიაში შუა საუკუნეებში.

სენბერნარები რომის არმიასთან ერთად შვეიცარიაში მოხვედრილი ალპური მასტიფების შთამომავლები არიან. სენბერნარები თავდაპირველად მოკლებალნიანი აგრესიული ცხოველები იყვნენ. რაღაც პერიოდში ისინი თითქმის სრულიად ამოწყდნენ. მაგრამ ჯიში აღდგენილ იქნა, შესაძლოა, ნიუფაუნდლენდის და დოგის მონაწილეობით. ჯიშის სახელწოდება ოფიციალურად 1865 წელს დაადგინეს. ჯერ კიდევ შეიძლება შევიტანოთ ეჭვი იმაში, რომ სენბერნარები დაკავებული იყვნენ ალპებში თოვლის ქვეშ მოყოლილი მოგზაურების გადარჩენით, მაგრამ ამ აზრმა ღრმად გაიდგა ფესვები ადამიანთა გონებაში. ბერნარდელების თავშესაფარში სიმპათიური ძაღლები საუკუნიდან ჰყავდათ - ბერები მათ ტვირთის გადასაზიდად და თოვლში გზის გასაკვლევად იყენებდნენ.

დღევანდელი გულკეთილი, ძლიერი და დაკუნთული გიგანტიც კოლოსალური ზომებისაა, რის გამოც მისი ყოლა ყველა სახლში შესაძლებელი არ არის. სენბერნარის ბალანი ხშირია. მისი შეფერილობა შეიძლება იყოს ღია-წითელი, წითელი-თეთრით, ყავისფერი-წითლით. განიერი, ძლიერი კუდი ბოლოსკენ ოდნავ მოღუნულია. მუქი ყავისფერი თვალები მეგობრულად იყურება. სენბერნარი ვერ ეგუება ქალაქის პირობებში ცხოვრებას. ჩვეულებრივ კეთილია ბავშვებთან ურთიერთობისას. კარგად ეგუება ცივ კლიმატს.
ფეხბურთის მსოფლიო ჩემპიონატი 2010 ჯგუფი G

ჯგუფში თამაშები 15 ივნისიდან 25 ივნისამდე გაიმართება. ჯგუფი შედგება ბრაზილიის, ჩრდილოეთ კორეის, კოტ-დ’ივუარისა და პორტუგალიის ნაკრებებისგან. და ჯგუფები შერაცხულია „სიკვდილის ჯგუფებად“.
პორტუგალიისა და ბრაზილიის გუნდები 1966 წლის მსოფლიო ჩემპიონატზეც ერთ ჯგუფში იყვნენ. დაამარცხეს რა ანგარიშით 3-1, პორტუგალიელებმა ჯგუფში ჩატოვეს მოქმედი ჩემპიონები. მეოთხედფინალში მათ დაამარცხეს ჩრდილოეთ კორეის ნაკრები ( ჯგუფის კიდევ ერთი ბინადარი) 5-3, აგებდნენ რა 0-3 თამაშის დაწყებიდან 25 წუთის შემდეგ.

ჯგუფში გამარჯვებული დაუპირისპირდა ჯგუფის მეორეადგილოსანს, ხოლო მეორეადგილოსანი ჯგუფის გამარჯვებულს

ყველა დრო მოცემულია საქართველოს დროით (+4)

კოტ-დ’ივუარი - პორტუგალია
ბრაზილია - ჩრდილოეთ კორეა
ბრაზილია კოტ დ'ივუარი
პორტუგალია - ჩრდილოეთ კორეა
პორტუგალია - ბრაზილია
ჩრდილოეთ კორეა კოტ დ'ივუარი
ვიგილიუსი

ვიგილიუსი (; დ. უცნობია — გ. 7 ივნისი, 555) — რომის პაპი 537–555 წლებში.

წარმოშობით რომის არისტოკრატიული გვარიდან იყო. სარდალმა ველიზარიუსმა სილვერიუსის სიცოცხლეშივე დასვა პაპის ტახტზე. როდესაც ოსტგუთების მეფე ტოტილა რომში შევიდა აპი სიცილიაში გაიქცა (546), შემდეგ ბიზანტიაში იმალებოდა მთელი 10 წელი, მიუხედავად იმისა რომ ველიზარიუსმა რომი ერთ წელიწადში დაიბრუნა.
ალექსანდრე VI (პაპი)

ალექსანდრე (; ერისკაცობაში როდრიგო დე ბორჯია (ბორხა) , იტალ. ; დ. 1 იანვარი, 1431, ხატივა, ვალენსიის მახლობლად, ესპანეთი — გ. 18 აგვისტო, 1503, რომი) — რომის პაპი 1492–1503 წლებში.

როდრიგო დე ბორჯია (დაბადებით როდერიკ ლანკოლი) დაიბადა ხატივაში, ვალენსია. მისი მშობლები იყვნენ ხორხე ლანკოლ დე ბორხა (გარდაიცვალა 24 მარტი, 1437) და მისი მეუღლე და ნათესავი ისაბელ დე ბორხა (გარდაიცვალა 19 ოქტომბერი, 1468).

წარმოშობით ესპანელი. იშვილა და დააწინაურა ბიძამ, პაპმა კალიქსტუს -მ. ალექსანდრე ცნობილი იყო თავისი გარყვნილობით, სიხარბითა და ნეპოტიზმით. შუა იტალიაში ძლიერი სახელმწიფო — ბორიჯების საოჯახო სამფლობელო რომ შეექმნა, იგი მხარს უჭერდა თავის შვილს ჩეზარე ბორიჯას, რომელიც სპობდა და ავიწროებდა ფეოდალურ მმართველებს რომანიაში. ალექსანდრე ვაჭრობდა თანამდებობებით, კრეფდა ჯვაროსნულ მეათედს, ახდენდა შეძლებულთა ქონების კონფისკაციას, რამაც დიდი შემოსავალი მისცა. იტალიის ომების (1494–1559) დროს ალექსანდრე ძლიერ სახელმწიფოთა შორის ლავირების პოლიტიკას ადგა. პოლიტიკურ მოწინააღმდეგებს იგი ხანჯლითა და საწამლავით უსწორდებოდა. 1497 წელს შერისხა, შემდეგ კი სიკვდილით დაასჯევინა მის წინააღმდეგ მებრძოლი სავონაროლა.

ალექსანდრე ყურადღებას უთმობდა მისიონერების მოღვაწეობას. 1493 წლის 18 აპრილის სიგელით მან თბილისის ეპისკოპოსად დაამტკიცა ფრანცისკელი ალბერტო ენჯელი.
ჰონორიუს I

ჰონორიუს , ონორე (; დ. უცნობია — გ. 12 ოქტომბერი, 638) — რომის პაპი 625–638 წლებში.

წარჩინებული გვარის წარმომადგენელი. დაიბადა კამპანიაში, იტალია. გააფართოვა და გააძლიერა ქრისტიანული მისიონი ინგლისში. კათოლიკეებსა და მონოთელიტებს შორის ქრისტეს ორბუნებოვნების შესახებ კამათში მომრიგებლის როლში გამოდიოდა და ამიტომ უსამართლოდ დასწამეს ცილი მონოთელიტობაში და კონსტანტინოპოლის მესამე საეკლესიო კრებამ ერეტიკოსად გამოაცხადა.
პელაგიუს II

პელაგიუს (; დ. უცნობია — გ. 7 თებერვალი, 590) — რომის პაპი 579–590 წლებში.

პელაგიუს დაიბადა რომში. ლანგობარდების მიერ რომის ალყის დროს პაპად აირჩიეს ბიზანტიის იმპერატორის თანხმობის გარეშე. ეძებდა მხარდაჭერას ლანგობარდების წინააღმდეგ ბიზანტიელებთან და ფრანკებთან. ააგო სან-ლორენცო-ფუორი-ლე-მურის მონასტერი. გარდაიცვალა შავი ჭირისაგან.
მსოფლიოს დროშა

მსოფლიოს დროშა — ოფიციალური დროშა მთელ მსოფლიოში. დამზადებულია ცნობიერების ამაღლებისთვის. იგი შეიქმნა 1988 წელს, დროშის ცენტრში გამოსახულია მსოფლიოს რუკა (კონტური), მის გარშემო კი 216 ქვეყნის, გაეროს და დამოკიდებული ტერიტორიების დროშები. დროშის ახალი ვერსია 2006 წელს შეიქმნა.

მსოფლიოს დროშაზე დროშების განლაგება ქვეყნების მიხედვით
პელაგიუს I

პელაგიუს (; დ. უცნობია — გ. 4 მარტი, 561) — რომის პაპი 556–561 წლებში.

პაპად აირჩიეს ბიზანტიის იმპერატორ იუსტინიანე -ის ბრძანებით. ასრულებდა შუამავლის როლს რომის, ბიზანტიისა და გერმანულ სამეფოებს შორის. პაპად არჩევის შემდეგ მას დაუპირისპირდა სამღვდელოების დიდი ნაწილი, რომლებიც თვლიდნენ, რომ იგი მონაწილეობდა პაპ ვიგილიუსის გარდაცვალებაში. ამის საპასუხოდ პელაგიუსმა მოაწყო საზეიმო მსვლელობა წმინდა პეტრეს ტაძართან, სადაც დაიფიცა, რომ იგი უდანაშაულოა.
ბონიფაციუს III

ბონიფაციუს (; ერისკაცობაში ბონიფაჩო კატოდიოჩი; დ. უცნობია — გ. 12 ნოემბერი, 607) — რომის პაპი 607 წლის 19 თებერვლიდან 12 ნოემბრამდე.

დაიბადა რომში. გარკვეული პერიოდის მანძილზე იმყოფებოდა კონსტანტინოპოლში. სადაც იგი იყო იმპერატორ ფოკას მრჩეველი. მოაწესრიგა პაპის არჩევის წესი. აკრძალა პაპის არცევა წინა პაპის სიცოცხლეში და დააწესა პაპის არჩევა მისი გარდაცვალებიდან 3 დღის განმავლობაში.
კიმი გა იო

} — იაპონიის ეროვნული ჰიმნი და უმოკლესი ჰიმნი მსოფლიოში, რომელიც შედგება 32 სიმბოლოსგან. მისი ტექსტი ეფუძნება ჰეიანის პერიოდის ვაკას პოეტური სტილის ერთ-ერთ ლექსს. დღევანდელი მელოდია აირჩიეს 1880 წელს, რითაც შეცვალეს თერთმეტი წლის წინ დაწერილი არაპოპულარული მელოდია.

კიმი გა იო იყო იაპონიის ოფიციალური ჰიმნი იმპერიის პერიოდის დროს. მან დაკარგა თავისი სტატუსი მეორე მსოფლიო ომის შემდგომ პერიოდში, თუმცა გამოიყენებოდა როგორც არაოფიციალური ჰიმნი. 1999 წელს იაპონიის პარლამენტმა მიიღო კანონი სახელმწიფო დროშისა და ეროვნული ჰიმნის შესახებ, რომელმაც დააკონონა იაპონიის დროშა და ჰიმნი.

1869 წელს ჯონ უილიამ ფენტონმა, სამხედრო ორკესტრის ხელმძღვანელმა, შეამჩნია, რომ იაპონიას არ ჰქონდა ეროვნული ჰიმნი. მან შესთავაზა საცუმას კლანის ოფიცერს, ოიამა ივაოს, შეექმნათ იგი. ოიამა დათანხმდა და შესთავაზა რამდენიმე ტექსტი.. შესაძლოა ასეთი ტექსტი იყო არჩეული გაერთიანებული სამეფოს ჰიმნთან - ღმერთო, დაიფარე დედოფალი - მსგავსების გამო. ჰიმნის ტექსტის შექმნის შემდეგ გადაწყდა ჰიმნის მელოდიის შექმნა. ორი ან სამკვირიანი მომზადების შედეგად, ჰიმნი წარუდგენეს იაპონიის იმპერატორს 1870 წელს.

1880 წელს სამეფო ტახტის სამმართველომ მიიღო იოშიისა ოკუსა და აკიმორი ჰაიაშის მიერ დაწერილი ახალი მელოდია. ხშირად კომპოზიტორად ითვლება ჰირომორი ჰაიაში, რომელიც იყო აკიმორის მამა და აკიმორი ჰაიაშისა და იოშიისა ოკუს ზედამხედველი. აკიმორი არის ასევე ფენტონის ერთ-ერთი მოსწავლე. ჰიმნის მეორე მელოდია შექმნა გერმანელმა მუსიკოსმა ფრანც ეკერტმა. მან დაუმატა მელოდიას დასავლური ჰარმონია და შექმნა კიმი გა იოს მეორე ვერსია, რომელიც დღესაც გამოიყენება. 1893 წელს კანაგაიოს შესრულება დაიწყეს სკოლებში.

იაპონიის პარლამენტმა კანონი მიიღო 1999 წლის 22 ივლისს, 403 მომხრითა და 86 მოწინააღმდეგით.

ტექსტი
კიმისა და კიმი გა იოს მნიშვნელობა
ტრადიციული ინტერპრიტაცია
ჰეიანის პერიოდიდან ან უფრო ადრეც, სიტყვა "კიმი" გამოიყენებოდა როგორც:
იმპერატორის ან მმართველის აღმნიშვნელი არსებითი სახელი;
როგორც პატივის აღმნიშვნელი სუფიქსი.